11.2.2004 Den Europæiske Unions Tidende L 39/1 (Retsakter, hvis offentliggørelse er obligatorisk) RÅDETS FORORDNING (EF) Nr. 226/2004 af 10. februar 2004 om ændring af forordning af (EF) nr. 2505/96 om åbning og forvaltning af autonome fællesskabs- toldkontingenter for visse landbrugs- og industriprodukter RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 26, under henvisning til forslag fra Kommissionen, og ud fra følgende betragtninger: (1) Den 20. december 1996 vedtog Rådet forordning (EF) nr. 2505/96 om åbning af autonome fællesskabstoldkon- tingenter for visse landbrugs- og industriprodukter ()). Fællesskabets behov for forsyninger med disse produkter bør dækkes på de gunstigst mulige betingelser. Der bør derfor åbnes fællesskabskontingenter til nedsat sats eller nulsats for passende mængder, ligesom visse eksisterende kontingenter bør forlænges, uden at der skabes forstyr- relser på markedet for disse produkter. (2) — Kontingentmængden for visse autonome fællesskabstold- kontingenter kan ikke i tilstrækkelig grad opfylde EF- industriens behov i den nuværende kontingentperiode. Mængden bør derfor øges med virkning fra 1. januar 2003 eller 1. juli 2003, afhængigt af hvornår de pågæl- dende kontingentperioder starter, ligesom det er nødven- digt, at denne forordning træder i kraft med omgående virkning. (3) — I forbindelse med visse produkter, for hvilke afgifterne blev suspenderet i 2003, er det ikke længere i Fællesska- bets interesse at opretholde fællesskabskontingenter i 2004. Disse produkter bør derfor slettes i tabellen i bilag I til forordning (EF) nr. 2505/96. (4) — På grund af det store antal ændringer og af klarheds- hensyn bør bilag I til forordning (EF) nr. 2505/96 omskrives i sin helhed. (5) — Forordning (EF) nr. 2505/96 bør ændres i overensstem- melse hermed. (') EFT L 345 af 31.12.1996, s. 1. Senest ændret ved forordning (EF) nr. 1078/2003 (EUT L 156 af 25.6.2003, s. 1). (6) — Under hensyn til nærværende forordnings økonomiske betydning bør der henvises til sagens hastende karakter som anført i punkt 1.3 i protokollen om de nationale parlamenters rolle i Den Europæiske Union, der er knyttet som bilag til traktaten om Den Europæiske Union og til traktaterne om oprettelse af De Europæiske Fællesskaber — UDSTEDT FØLGENDE FORORDNING: Artikel 1 Bilag I til forordning (EF) nr. 2505/96 affattes som angivet i bilaget til nærværende forordning. Artikel 2 For kontingentperioden fra 1. januar til 31. december 2003 ændres bilag I i forordning (EF) nr. 2505/96 således: a) Kontingentmængden for toldkontingentet med løbenummer 09.2979 ændres til 800 000 enheder. b) Kontingentmængden for toldkontingentet med løbenummer 09.2985 ændres til 600 000 enheder. Artikel 3 For kontingentperioden fra 1. juli til 31. december 2003 ændres bilag I i forordning (EF) nr. 2505/96 således: Kontingentmængden for toldkontingentet med løbenummer 09.2935 ændres til 90 000 tons. Artikel 4 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 1. januar 2004, undtagen artikel 2, som finder anvendelse fra den 1. januar 2003, og artikel 3, som finder anvendelse fra den 1. juli 2003.